
Visoki prekršajni sud Republike Hrvatske

R E P U B L I K A   H R V A T S K A

R J E Š E N J E

Visoki prekršajni sud Republike Hrvatske, u vijeću sastavljenom od sudaca Karmen Novak Hrgović, kao predsjednice vijeća, te Nediljka Bobana i Davorka Kučana, kao članova vijeća, uz sudjelovanje sudske savjetnice Sofije Kovačević, kao zapisničarke, u prekršajnom postupku protiv osuđenika Zorana Vuka, kojeg brani Zajednički odvjetnički ured  iz Zagreba – Damir Rudeš, Marijo Rođak, Hrvoje Kalauz, zbog prekršaja iz članka 229. stavak 5. te članka 289. stavak 4. Zakona o sigurnosti prometa na cestama („Narodne novine“ broj: 67/08, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23. 145/24), rješavajući o žalbi osuđenika Zorana Vuka, podnijetoj protiv rješenja Općinskog prekršajnog suda u Zagrebu od 9. listopada 2025. godine, broj: Pp Prz-115/2025, kojim se odbacuje zahtjev osuđenika za obnovu prekršajnog postupka, na sjednici vijeća održanoj dana 1. travnja 2026. godine

r i j e š i o   j e

Žalba osuđenika Zorana Vuka odbija se kao neosnovana i potvrđuje se pobijano rješenje.

Obrazloženje

1. Pobijanim rješenjem, Općinski prekršajni sud u Zagrebu odbacio je kao neosnovan zahtjev za obnovu prekršajnog postupka osuđenika Zorana Vuka, podnijet protiv  pravomoćne presude Visokog prekršajnog suda Republike Hrvatske, broj: Ppž-2066/2022, s obrazloženjem da nema uvjeta za obnovom prekršajnog postupka.

2. Protiv tog rješenja osuđenik Zoran Vuk je podnio žalbu zbog pogrešno i nepotpuno utvrđenog činjeničnog stanja i povrede materijalnog prekršajnog prava, u kojoj u osnovi navodi da je pogrešno utvrđeno trajanje zaštitne mjere te da osuđenik nije počinio djelo prekršaja i da takva pravna nesigurnost predstavlja grubo kršenje prava na zakonito suđenje. Smatra da je nejasno kako zaštitna mjera određena u trajanju od šest mjeseci može prema policijskim službenicima trajati od 14. prosinca 2020. godine do 28. travnja 2021. godine što iznosi četiri i pol mjeseca. Predlaže da se ukine pobijana presuda.

3. Žalitelj predlaže da se iz razloga navedenih u žalbi, žalba prihvati.

4. Žalba nije osnovana.

5. Rješavajući predmet i ispitujući pobijano rješenje u smislu članka 202. stavka 1. Prekršajnog zakona, uz ocjenu navoda žalbe, Visoki prekršajni sud Republike Hrvatske našao je da je Općinski prekršajni sud u Zagrebu, pravilno utvrdio da nema uvjeta za obnovu postupka budući osuđenik ne navodi nikakve nove relevantne dokaze da se dopusti obnova prekršajnog postupka a o čemu je u pobijanoj presudi prvostupanjski sud dao razloge o odlučnim činjenicama, a što je potvrđeno i od strane Visokog prekršajnog suda Republike Hrvatske pa je pravilno prvostupanjski sud odbacio zahtjev osuđenika za obnovu postupka a iz razloga koje navodi u obrazloženju pobijanog rješenja a što u potpunosti prihvaća i ovaj sud.

6. Osnovanim se stoga ukazuje zaključak prvostupanjskog suda da za sada nema temelja za obnovu postupka u korist osuđenika, za što je dao valjane i obrazložene razloge.

7. Zbog izloženih razloga trebalo je odlučiti kao u izreci.

U Zagrebu, 1. travnja  2026. 

Sofija Kovačević, v.r.          			Karmen Novak Hrgović, v.r.
	 	 
                                                                 
Rješenje se dostavlja Općinskom prekršajnom sudu u Zagrebu u 5 (pet) otpravaka: za spis, osuđenika, branitelja i ovlaštenog tužitelja.  
             
                               Za točnost otpravka - ovlašteni službenik
			Upraviteljica zajedničke sudske pisarnice 
                                                                                                                                                                                   Edita Vrkljan

